《平饶埔钜寇次督府百川张公韵二首 其二》
明代·黄佐

十万貔貅引月弓，一时巢穴散炎风。潮阳鼓角连天沸，岭外云雷动地雄。

铜柱标来兵几在，昆仑追去计犹穷。两旬玉镜归明主，应是中兴第一功。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。